  Константин Вознесенских Майя Бывальцева 26-тӥ оштолэзе Ижкарысь школаосын 2-4 классъёсын дышетскисьёслэн удмурт кылъя муниципал олимпиадазы ортчоз. Мылкыд карисьёслэсь куриськонъёссэс 21-тӥ оштолэзёзь кутозы, ивортӥзы радъясьёс. Пиналъёс одӥг час ӵоже компьтерын заданиосты быдэстыны кулэ луозы, соосты Удмурт кун университетысь Удмурт кылосубръя, финно-угороведениея но журналистикая институтысь ӧнеричос дасязы. Ужъёс удмурт кылэз тодӥсь, озьы ик тодӥсьтэм, но дышетӥсь пиналъёс понна нимаз кылдытэмын. Куриськонъёсты miftahowanatalya@yandex.ru электрон адресъя келяно, солэсь кабзэ (форма) но олимпиадалэсь куронъёссэ татысь шедьтыны луоз. Олимпиадаез Ивортодэтъя но методикая «Альтернатива» центр радъя. Ужрад 11 номеро школаын ортчоз. Тодэ вайытом, Ижкарын «Медиалаборатория этнокультурного образования» кылдытозы.  Тегъёс: Удмуртия удмурткыл пиналъёс Олимпиада Ижкар  